**CITEȘTE-MI 100 DE POVEȘTI**

PROGRAMUL NAȚIONAL DE ÎNCURAJARE A LECTURII ÎN GRĂDINIȚĂ ȘI ÎN FAMILIE

PLAN PENTRU ÎNCURAJAREA LECTURII ÎN FAMILIE

ȘI UNITĂȚI DE ÎNVĂȚĂMÂNT

***GRĂDINIȚA CU PROGRAM PRELUNGIT „ALEXANDRINA SIMIONESCU GHICA” TÂRGOVIȘTE***

Grădinița participă la acest program cu un efectiv de **8 grupe**, **259 preșcolari** și **16 cadre didactice**. Copiii vor avea oportunitatea de a participa la ateliere de lectură și de a-și dezvolta atenția, vocabularul, imaginația și mai ales motivația pentru învățare. Programul contribuie așadar, în mod direct, la dezvoltarea literației și a unor obiceiuri de lectură care favorizează procesul de învățare și de alfabetizare funcțională.

|  |  |  |  |
| --- | --- | --- | --- |
| **Categorie** | **Tip activitate** | **Descriere activitate** | **Activitate** |
| Insule de lectură \* | În grădiniță | Echipa grădiniței amenajează o insulă permanentă de lectură accesibilă copiilor mici, într-un spațiu curat, luminos, liniștit, fără distractori vizuali (decorațiuni, plante sau alte obiecte care nu facilitează în mod direct lectura). | INSULA DE LECTURĂ  Fiecare gupă din grădinița are amenajată o insulă de lectură. Aceasta este poziționată la centrul Alfabetizare și are în dotare cărți ilustrate pentru fiecare nivel de vârstă.  În luna aprilie vom amenaja o insulă de lectură în gradina din spate a grădiniței. Biblioteca de afară va fi dotată de toate grupele cu cărți alese de preșcolari. |
|  | Notă: | În conformitate cu Reperele fundamentale pentru învățare și dezvoltare timpurie a copilului (RFIDTC) și Curriculumul pentru educație timpurie, în sala de grupă educatoarea amenajează Centrul Bibliotecă. Este important pentru copii să exploreze cărți atât în grădiniță, în sala de grupă sau pe insula de lectură a grădiniței, cât și în familie și comunitate. Se pot amenaja o diversitate de spații permanente sau temporare, în aer liber sau în interior, astfel încât copiii să exploreze în contexte diverse cărțile și să interacționeze cu o varietate de cărți și cititori. |  |
| Rutine de lectură \* | Invitatul lunii | Lunar, o persoană, copil sau adult (personal non-didactic, alți profesori, părinți, bibliotecar etc), este invitată să citească copiilor. Descrieți succint prima activitate planificată și listați numele, funcția primilor invitați. Ulterior adăugați o impresie a fiecărui invitat. | INVITATUL LUNII  Luna februarie a adus în grădiniță o gamă diversă de invitați după cum urmează:  Grupa mică A - invitat un părinte: Anca Ropotan  Mămica le-a citit copiilor povestea „Ursul păcălit de vulpe” de Ion Creangă, iar activitatea s-a desfășurat pe data de 15.02.2022 când am marcat și Ziua Națională a Lecturii.  Grupa mare A - invitata doamna învățătoare Alexanda Stroe, cadru didactic al Colegiului Național „Constantin Cantacuzino” Târgoviște.  Doamna învățătoare citește copiilor „Povestea Peștelui Curcubeu” de Marcus Pfister. Povestea a fost citită tot de Ziua Națională a Lecturii, 15.02.2022  Grupa mare B - „Copil citește copiilor” - invitat Dincă Alexandra Karla, elevă a Școlii I.Al. Brătescu- Voinești Târgoviște. Karla a venit în grădiniță pe data de 16.02.2022 și a citit preșcolarilor o poveste emoționantă și anume „Fetița care visa să zâmbească”, scrisă de Mihai Giurgescu.  Grupa mică B - invitat prof. înv. preșcolar Dincă Mădălina  Citește copiilor de la grupa mică povestea „Ursulețul Benny și călătoria în jurul lumii, autori Katja Reider și Tim Warnes.  Grupa mare C - invitat un părinte - Nechita Corina, citește „Tu ești mămica mea?” de P. Deastman pe data de 23.02.2022  Grupa mijlocie C - invitat un părinte - Ciocan Loredana. Mămica citește copiilor povestea „Te iubesc orice-ai face!” de Ioana Chicet - MacOveiciuc  Grupa mijlocie A - invitat un părinte - Dobra Isaura, citește „Povestea Peștelui Curcubeu” de Marcus Pfister pe data de 25.02.2022.  Grupa mijlocie A - invitat un părinte: Jecu Diana. Activitatea se va desfășura pe data de 28.02.2022, iar cartea aleasă pentru a fi citită este „Darul prieteniei” de Steve Smallman. |
|  | Atelier de lectură cu directorul | Semestrial, directorul citește copiilor din fiecare grupă. Descrieți succint prima activitate (inclusiv impresii și sugestii pentru următoarea activitate). | ANGI CITEȘTE COPIILOR  DATA GRUPA CARTEA  04.03.2022 mică A Picături de ploaie/ Charles Ghigna  18.03.2022 mică B Vântul cel zburdalnic/ Charles Ghigna  25.03.2022 mijlocie A Unde merge ursulețul?/ Mark Janssen  01.04.2022 mijlocie B Pomul cel darnic/ Shel Silverstin  08.04.2022 mijlocie C Elefantul Elmer/ David Mekee  20.05.2022 mare A Rățușca Ella/ Suzan Overmeer  27.05.2022 mare B Arată-mi stelele, Lotte!/ Iris Muhl  03.06.2022 mare C Zâna Căpșunica/ Stefanie Dahle |
|  | Ateliere de lectură pentru părinți | Trimestrial, echipa grădiniței organizează o activitate cu părinții pentru încurajarea lecturii în familie. Descrieți succint o activitate de acest tip. | LECTURA DE CATIFEA  Atelierul propune atât copiilor, cât și părinților o abordare multisenzorială a cititului. Astfel, atingerea, mirosul, gustul și motricitatea devin la fel de importante precum văzul și auzul, iar povestea este explorată prin obiecte, texturi, gusturi și elemente naturale ce fac legătura între cei ce ascultă și lumea literaturii pentru copii. Pe parcursul atelierelor, participanții vor atinge obiecte care se regăsesc în cărțile propuse spre lectură, vor descoperi cu propriul corp senzații noi. |
|  | Notă: | În conformitate cu Curriculumul pentru educație timpurie-2019, educatoarea citește zilnic copiilor în cadrul Momentului poveștilor. Pe lângă persoanele apropiate din familie și educatoare este important ca cei mici să cunoască o varietate de cititori. Invitați și persoane de sex masculin, pentru a evita expunerea disproporționată la modele feminine. |  |
| Evenimente de lectură \* | Ziua Internațională a Cărților pentru Copii | Pe 2 aprilie, marcați Ziua internațională a cărții pentru copii. | POVEȘTI PE SFOARĂ  Ziua Internațională a Cărților pentru Copii este marcată în grădinița noastră printr-un atelier desfășurat în aer liber, în curtea instituției, cu toți preșcolarii prezenți. Fiecare grupă așază pe rețeaua de sfori din curte cele mai îndrăgite cărți pentru copii din dotare, iar preșcolarii vor avea acces nestingherit la aceste cărți. Vor fi amenajate colțuri cu măsuțe, scăunele, băncuțe și chiar pături întinse pe jos, unde copiii se pot așeza pentru a răsfoi cartea aleasă.  La sfârșitul activității se va organiza o tombolă cu premii și toți copiii vor primi câte o carte. |
|  | Ziua Cărților în grădiniță | Alegeți o zi și organizați activități pentru copii și familiile lor prin care să marcați importanța activităților de lectură în primii ani de viață. | MEGACARTEA ASG  Activitatea se va desfășura pe data de 18 mai în curtea grădiniței. Fiecare grupă contribuie la confecționarea MegaCărții ASG prin transpunerea poveștii preferate a grupei în paginile cărții.  Formatul cărții va fi A1 și va avea 8 file, plus coperta. Preșcolarii din fiecare grupă își aleg o poveste și o ilustrează pe filă așa cum se pricep ei mai bine: prin desen, pictură, colaj, semne grafice și chiar scris. Toate filele vor fi legate între coperțile frumos colorate ale cărții, iar rezultatul final este prezentat tuturor copiilor. |
|  | Notă: | Pe lângă activitățile de formare de bază, pe pagina de Facebook a Asociației OvidiuRo sunt anunțate o varietate de ateliere de lectură și activități opționale, pe teme diverse pe care este important să le distribuiți către educatoare și părinți. |  |
| Parteneriate \* | Ambasadorii lecturii și colecțiile lor | Descrieți succint cum parteneriatul cu o bibliotecă, grădiniță sau altă entitate contribuie în mod direct la încurajarea lecturii pentru copiii și familiile din grădinița dumneavoastră. | „O CARTE, O POVESTE, UN VIS”  Parteneriat cu Biblioteca Județeană „Ion Heliade Rădulescu”  DESCRIEREA PROIECTULUI  Proiectul educațional pe care îl propunem reprezintă încercarea de a reda cărții locul cuvenit, de a educa preșcolarii în spiritul prețuirii acesteia. Cartea oferă satisfacții nebănuite și contribuie la formarea personalității și comportamentului celui care o citește. Principalele texte care formează gustul pentru citit aparțin literaturii pentru copii, texte ce formează dragostea pentru limba maternă, gustul pentru frumos, sensibilitatea și discernământul în selecția valorilor, imaginația creatoare. Cu cât preșcolarul se apropie mai devreme de carte, cu atât mai durabile sunt efectele ei în ceea ce privește comunicarea cu biblioteca şi cu școala. Cartea va deveni una din preferințele copiilor numai dacă vom redescoperi valențele acestui minunat instrument de lucru şi-l vom pune la îndemâna lor.  SCOP  · Cunoașterea bibliotecii și importanța acesteia în procesul educațional;  · Cultivarea gustului pentru lectură, pentru frumos, exersarea limbajului și posibilităților de comunicare, prin diferite activități;  · Stimularea interesului pentru lectură în perioada pre școlarității;  · Educarea preșcolarilor în sensul receptării valorilor culturale, formarea competențelor de lectură în vederea asigurării succesului școlar.  CALENDARUL ACTIVITĂŢILOR:  1 Conceperea și lansarea proiectului - Martie 2022  2 ,,Povestea preferată” - Citim cu voce tare copiilor  Sala de grupă - Aprilie 2022  3 „Familiarizarea preșcolarilor cu modul de comportament într-un alt cadru educațional instituționalizat” - vizita  Biblioteca Județeană - Mai 2022  4 ,,Biblioteca mea” - Desen, pictura, colaje  Sala de grupă - Iunie 2022 |
| Activități opționale | Degustare de cărți (activitate opțională) | Alegeți câteva cărți pe care copiii nu le cunosc și oferiți-le copiilor pentru „degustare” înainte de a le citi. Copiilor le place să exploreze și singuri cărți noi cu teme, personaje și ilustrații diverse. | GUSTUL DIN PAGINĂ  În fiecare săptămână sunt aduse și așezate în insulele de lectură, cărți noi ce vor fi răsfoite de copii. |
|  | Expoziție (activitate opțională) | Amenajați un spațiu în grădiniță în care copiii își expun coperta creată de ei pentru cartea preferată, lângă varianta originală fotocopiată. | ZIDUL DIN CĂRȚI  Pe fațada exterioară a clădirii sunt așezate fotocopi plastifiate ale unor coperți de cărți îndrăgite de copiii din grădiniță. Atunci când doresc, pot realiza o copertă așa cum le place, iar aceasta este plastifiată și lipită lângă cea originală. |
|  | Makers space (activitate opțională) | Amenajați un spațiu în care copiii au acces la diverse materiale creative pentru a crea în format 3D scene și idei din cărțile preferate. | ÎN SPATELE RAFTULUI  După amenajarea insulei de lectură din curtea grădiniței se va poziționa în spatele raftului cu cărți o masă cu toate materialele necesare pentru confecționarea diferitelor scene din poveștile parcurse de preșcolari. |
|  | Topul cărților preferate | La finalul semestrului I și anului școlar, votați la nivelul fiecărei grupe și apoi la nivelul grădiniței cărțile preferate de copii. | PODIUMUL DIN CĂRȚI  La sfârșitul anului școlar preșcolarii din fiecare grupă vor alege cărțile preferate si se va realiza un top al acestora. |
|  | Mărțișor cu cărți (activitate opțională) | Copiii dăruiesc părinților un mărțișor confecționat în grădiniță, iar părinții dăruiesc copiilor din grădiniță o carte dintr-o listă de titluri recomandate pentru fondul de carte al grădiniței. | MĂRȚIȘOR CĂRȚIȘOR  Preșcolarii împreună cu educatoarele confecționează mărțișoare ce vor fi dăruite mămicilor, iar acestea vor dărui o carte pentru insula de lectură. |